ສະຫະລັດ​ຈະເພີ່ມ ກໍາລັງ​ທັບເຮືອ​ຂອງ​ຕົນ ​ຢູ່​ໃນເຂດ ​ເອ​ເຊຍ-ປາຊີ​ຟິກ (ວີດີໂອລາວ/ອັງກິດ)
ທ່ານລີອອນ ພາແນັດຕາ ກ່າວ​ວ່າ ການ​​ເຄື່ອນ​ໄຫວ​ເພື່ອ​ສ້າງ​ຄວາມ​ສົມ​ດຸນ​ໃໝ່​ນີ້ ບໍ່​ໄດ້ມີ​ເປົ້າໝາຍ​ເພື່ອ​ຂົ່ມຂູ່​ປັກ​ກິ່ງ ​ແຕ່​ຢ່າງໃດ.
ສະຫະລັດພວມເສີມສ້າງ ກໍາລັງທັບເຮືອຂອງຕົນ ຢູ່ໃນຂົງເຂດເອເຊຍ-ປາຊີຟິກ ອັນເປັນເຂດນຶ່ງຂອງໂລກ ບ່ອນທີ່ຈີນກໍມີຜົນປະໂຫຍດທາງຍຸດທະສາດຢູ່ທີ່ນັ້ນເຊັ່ນກັນ Meredith Buel ຜູ້ສື່ຂ່າວວີໂອເອ ສຶກສາເບິ່ງເຫດຜົນຂອງການເຄື່ອນໄຫວນີ້ ແລະມີລາຍງານ ຊຶ່ງທອງປານຈະນໍາມາ ສະເໜີທ່ານ ທໍານຽບຫ້າແຈ ຫຼືກະຊວງປ້ອງກັນປະເທດສະຫະລັດ ວາງແຜນຈະຍ້າຍກອງທັບເຮືອຂອງຕົນ 60 ເປີເຊັນ ໄປຍັງຂົງເຂດປາຊິຟິກ ພາຍໃນປີ 2020 ຊຶ່ງຈະກົງກັນຂ້າມກັບສະຖານ ນະການໃນປັດຈຸບັນນີ້ ຄືແບ່ງກັນ ບ່ອນລະ 50-50 ກັບຂົງເຂດ ແອັດແລນຕິກ ການເຄື່ອນໄຫວດັ່ງກ່າວນີ້ເປັນພາກສ່ວນຂອງແຜນການຫັນປ່ຽນຍຸດທະສາດໄປຍັງຂົງເຂດເອເຊຍ ຂອງລັດຖະບານປະທານາທິບໍດີໂອບາມາ ຊຶ່ງພວກນັກວິເຄາະກ່າວວ່າ ມີເປົ້າໝາຍແນໃສ່ເພື່ອຕ້ານຢັນອໍານາດທາງທະຫານຂອງຈີນ ທີ່ຖີບຕົວສູງຂຶ້ນໄປນັບມື້ນັ້ນ ທ່ານ ລີອອນ ພາແນດຕ້າ ລັດຖະມົນຕີປ້ອງກັນປະເທດສະຫະລັດ ກ່າວຕໍ່ກອງປະຊຸມບັ້ນນຶ່ງທີ່ສິງຄະໂປເມື່ອບໍ່ດົນມານີ້ວ່າ ການເຄື່ອນໄຫວເພື່ອສ້າງຄວາມສົມດຸນໃໝ່ນີ້ ບໍ່ໄດ້ມີເປົ້າໝາຍເພື່ອຂົ່ມຂູ່ປັກກິ່ງແຕ່ຢ່າງໃດ ທ່ານພາແນດຕ້າກ່າວວ່າ: ງົບປະມານການໃຊ້ຈ່າຍໃນດ້ານການທະຫານຂອງຈີນ ແລະຂອງປະເທດອື່ນໆໃນຂົງເຂດ ເອເຊຍ ກໍາລັງຖີບຕົວສູງຂຶ້ນ ແລະກໍຄາດວ່າ ຈະລື່ນງົບປະມານໃຊ້ຈ່າຍສໍາລັບກອງທັບທັງ ໝົດຢູ່ໃນພາກພື້ນຢູໂຣບ ໃນປີນີ້ ເປັນເທື່ອທໍາອິດ ທ່ານ Ernest Bower ຫົວໜ້າໂຄງການເອເຊຍຕາເວັນອອກສຽງໃຕ້ ທີ່ສູນກາງການສຶກສາ ຍຸດທະສາດແລະສາກົນ ກ່າວວ່າ ກົດເກນເຫຼົ່ານັ້ນ ແມ່ນໂຮມທັງກົດເກນຄຸ້ມຄອງຂົງເຂດທະເລຈີນໃຕ້ ທີ່ອຸດົມສົມບູນດ້ວຍນໍ້າ ມັນ ບ່ອນທີ່ປັກກິ່ງໄດ້ຈັດສົ່ງເຮືອລາດຕະເວນທີ່ທັນສະໄໝໄປປ້ວນປ້ຽນຢູ່ແຖວນັ້ນ ທ່າມ ກາງຄວາມເຄັ່ງຕຶງທີ່ທະວີຂຶ້ນກັບບັນດາປະເທດເພື່ອນບ້ານຂອງຕົນ ກ່ຽວກັບເລື້ອງນີ້ ທ່ານ ພາແນດຕ້າ ກ່າວວ່າ: ໃນການເດີນທາງຢ້ຽມຢາມຂອງທ່ານຄັ້ງນີ້ ທ່ານລັດຖະມົນຕີພາແນດຕ້າໄດ້ ເນັ້ນຍໍ້າວ່າ ການ ຫັນປ່ຽນຍຸດທະສາດຂອງອາເມຣິກາໄປຍັງຂົງເຂດເອເຊຍນັ້ນ ແມ່ນຈະຂຶ້ນຢູ່ກັບລະດັບຄວາມ ສໍາພັນທາງທະຫານທີ່ດີຂຶ້ນ ກັບຫວຽດນາມ ອິນເດຍ ແລະປະເທດອື່ນໆ ສ່ວນປະເທດຈີນນັ້ນ ແມ່ນໄດ້ມີຄວາມລະແວງສົງໄສ ກ່ຽວກັບການສ້າງຕັ້ງພັນທະມິດຂອງ ສະຫະລັດໃນຂົງເຂດນັ້ນ ມາເປັນເວລາດົນນານແລ້ວ ທ່ານ ຫຼິວ ເຫວ້ມິນ ໂຄສົກກະຊວງຕ່າງປະເທດຈີນ ກ່າວວ່າ ແຕ່ວ່າ ຂະນະທີ່ສະຫະລັດສົ່ງທະຫານໄປຍັງຂົງເຂດເອເຊຍຫຼາຍເພີ່ມຂຶ້ນນັ້ນ ຄວາມແຕກຕ່າງ ທີ່ສໍາຄັນໆ ກັບຈີນກໍຍັງຄົງມີຢູ່ ຊຶ່ງທ່ານ Ernest Bower ແຫ່ງສູນກາງການສຶກສາຍຸດທະ ສາດແລະສາກົນ ກ່າວອີກວ່າ: ເຖິງແມ່ນວ່າ ກະຊວງປ້ອງກັນປະເທດສະຫະລັດກໍາລັງປະເຊີນກັບການຕັດງົບປະມານລົງ ຢ່າງຫລວງຫລາຍສົມຄວນ ໃນໄລຍະສິບປີຕໍ່ໜ້ານີ້ ກໍຕາມ ແຕ່ບັນດາເຈົ້າໜ້າທີ່ກໍກ່າວວ່າ ມັນຈະບໍ່ກະທົບກະເທືອນຕໍ່ແຜນຍຸດທະສາດໃໝ່ ໃນການເສີມສະມັດຖະພາບຂອງກອງທັບ ສະຫະລັດ ຢູ່ໃນຂົງເຂດເອເຊຍ-ປາຊິຟິກນັ້ນແຕ່ຢ່າງໃດ